### Resumé

Sagen omhandler indkaldelse til åstedsforretning og ekspropriationsbemyndigelse til ekspropriering af arealer og rettigheder til brug for etablerings af cykelstier langs med [adresse] mellem [adresse] og Oliver Nørgaard i Jelling.

### Sagsfremstilling

Byrådet godkendte 6. november 2024 pkt. 215 Anlægsbevilling - Trafiksikkerhedsplan 2021-2024 - Handlingsplan 2025. I Handlingsplan 2025 prioriteres projektet etablering af cykelstier langs med [adresse] i Jelling.

Projektet har til formål at forbedre trafiksikkerheden for skolebørn og cyklister samt forbedre det overordnede cykelstinet i Jelling. Der etableres enkeltrettet cykelsti og fortov i begge sider af André Nissen på strækningen fra [adresse] til Oliver Nørgaard. Fodgængerfeltet flyttes for, at skabe mere direkte adgang til skolen.

Forvaltningen kontakter berørte lodsejere med henblik på arealerhvervelse på aftalevilkår, såfremt denne mulighed ikke foreligger indkaldes til åstedsforretning.

Ekspropriationen vedrører følgende matrikelnumre:

* Jelling By, Jelling: 4c, 4cl, 4ap, og 10 dq

Ron Olesen er vedlagt som bilag. Åstedsforretningen forventes at strække sig over 3 timer.

**Lovgrundlag**

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

Projektet skal forbedre trafiksikkerheden, trygheden og fremkommeligheden for bløde trafikanter.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 7. oktober 2025, punkt 172:

**at** udvalget anbefaler over for Byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra og pålægge rettigheder på de nævnte matrikler, jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

**at** der indkaldes til åstedsforretning med henblik på ekspropriation,

**at** udvalget beslutter hvem fra udvalget, der deltager i åstedsforretningen, og

**at** tidspunktet for åstedsforretningen aftales direkte med det/de udpegede udvalgsmedlem(mer).

#### Beslutning fra Teknisk Udvalg, den 7. oktober 2025, punkt 172:

Anbefalet.

#### Beslutning fra Økonomiudvalget, den 20. oktober 2025, punkt 252:

Anbefales.

### Beslutning

Godkendt.

Fraværende: Viola Lind, i stedet mødte Ruth Thorsen.